కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
ఉద్యోగులకు మోదీ మరో బంపరాఫర్.. 5 ఏళ్లు కాదు ఇక ఏడాదికే గ్రాట్యుటీ!?
కేంద్ర ప్రభుత్వం ఉద్యోగులకు మరో శుభవార్త అందించేందుకు సిద్ధమౌతోంది. ఈసారి గ్రాట్యుటీ లక్ష్యంగా కీలక నిర్ణయం తీసుకోబోతోంది. దీంతో ఎంప్లాయీస్‌కు ఎంతో ప్రయోజనం కలుగనుంది.
Samayam Telugu | Updated:
Nov 1, 2019, 12:12PM IST
ఉద్యోగులకు మోదీ మరో బంపరాఫర్.. 5 ఏళ్లు కాదు ఇక ఏడాదికే గ్రాట్యుటీ!?
హైలైట్స్
ఉద్యోగులకు మరో శుభవార్త
గ్రాట్యుటీ లిమిట్ తగ్గించే యోచనలో కేంద్రం
5 ఏళ్ల నుంచి ఏడాదికి కుదించాలనే ఆలోచన
దీంతో ఉద్యోగులకు ప్రయోజనం
ప్రధాని నరేంద్ర మోదీ ఉద్యోగులకు మరో శుభవార్త అందించేందుకు రెడీ అవుతున్నారు. ఇప్పటికే డియర్‌నెస్ అలవెన్స్ (డీఏ) పెంపుతో ఇప్పటికే దీపావళి కానుక అందించిన మోదీ ఇప్పుడు గ్రాట్యుటీ లిమిట్ తగ్గింపుతో మరో తీపికబురు వారికి అందించబోతున్నారు. మోదీ ప్రభుత్వం ఈ దిశగా అడుగులు వేస్తున్నట్లు తెలుస్తోంది.
గ్రాట్యుటీ లిమిట్ ఇప్పుడు ఐదేళ్లుగా ఉంది. అంటే ఒక ఉద్యోగి కంపెనీలో చేరిన తర్వాత అదే సంస్థలో కనీసం ఐదేళ్ల పనిచేయాలి. అప్పుడు ఆ ఉద్యోగికి గ్రాట్యుటీ వస్తుంది. ముందుగానే మానేస్తే ఆ గ్రాట్యుటీ డబ్బులు రావు. దీంతో ఉద్యోగి గ్రాట్యుటీ మొత్తం కోల్పోవలసి వస్తోంది. ఇది ఉద్యోగులకు పెద్ద మైనస్ అని చెప్పుకోవచ్చు. ఉద్యోగంలో ఉన్నప్పుడు ప్రమాదవశాత్తు మరణించినా, శాశ్వత అంగవైక్యలం ఏర్పడినా అప్పుడు సర్వీస్‌తో నిమిత్తం లేకుండా గ్రాట్యుటీ చెల్లిస్తారు.